《寄高村张逊庵》
清代·陈梓

九间茅屋占高村，十里溪云水到门。晴雨机关渔父熟，桑麻经济老农尊。

竹窗绿照蟾蜍砚，花径红开鹦鹉樽。幽兴寻常休浪掷，风尘京洛马头昏。

作者简介：（1683—1759）清浙江馀姚人，侨寓秀水，字俯恭，又字古铭，或古民，号一斋。从张履祥弟子姚瑚游。雍正间举孝廉方正不就。工书善诗词，行草直造晋入堂奥，善识别金石彝器。晚居临山，聚徒讲学。有《四书质疑》、《志仁困知记疑》、《重辑杨园年谱》、《删后诗文存》等。